Sekretet e martesës së suksesshme - 2004-06-19
Dashuria mund t’i sjellë çiftet pranë, por duhen aftësi të tjera për të mbijetuar të përpjetat dhe tatëpjetat që sjell martesa
Për vite me radhë, Squire Rushnell mendonte se dashuria nuk ishte për të gjithë. Nuk ndodhi kështu. Ai gjeti dashurinë e tij kur çoi të birin në një shfaqje në Broadway ku luante një grua që nuk e kishte parë për 30 vjet. Ata u martuan. Kanë kaluar pesë vjet dhe vazhdojnë të jetojnë të lumtur. Zoti Rushnell përfshin historinë e tij të dashurisë bashkë me disa të tjera në librin e tij Lejo fuqinë e besimit të të drejtojë në dashuri. Ai e përmbledh sekretin për një martesë të gëzuar në gjashtë fjalë të urta. Sipas tij, një lidhje e mirë shpirtërore e bën çdo marëdhënie më të fortë. Gjithashtu një nga premtimet që bëjnë çiftet në ceremoninë e martesës është të jenë përkrah njëri tjetrit, por shumë i harrojnë ato. Megjithëse çiftet thonë shumë premtime kur martohen, Harriette Cole, planifikuese martesash, thotë se dhëndëri dhe nusja nuk u kushtojnë vëmendje atyre që thonë. Në librin e saj Vows, zonja Cole i inkurajon çiftet t’i kthejnë premtimet në vepra. Ndërsa rastësia apo shansi mund të bëjë që dy njerëz të bien në dashuri, ekspertët pohojnë se janë mbajta e premtimeve të martesës që i mban çiftet të bashkuar dhe në dashuri.